**Työntekijän nimi**

**Esimiehen nimi**

**Ajankohta**

PIKAOHJE:

Kehityskeskustelu on luottamuksellinen kahdenkeskinen keskustelu lähiesimiehen ja työntekijän välillä. Hyvä keskustelu perustuu hyvään valmistautumiseen ja rauhalliseen keskusteluhetkeen.

Keskustelun teemat koskevat tavoitteiden asettamista työlle, työssä onnistumista, kehittymistä ja jaksamista sekä tänä vuonna erityisesti teemoja x.

1. Johdettava ja esimies pohtivat valmiiksi vastaukset lomakkeen väittämiin.
2. Esimies varaa rauhallisen tilan ja aikaa noin 30 min – 2 tuntia. Tietokoneet ja puhelimet laitetaan pois ja keskitytään keskustelemaan.
3. Kirjataan ylös yhteisesti sovitut asiat
4. Toimitetaan allekirjoitettu dokumentti henkilöstöasioista vastaavalle.
5. Seurataan sovittujen toimenpiteiden toteutumista pitkin vuotta ja tehdään tarvittaessa korjaavia toimenpiteitä.

**MENNYT KAUSI**

**1. Tavoitteissa onnistuminen**

1. Onnistuin ylittämään minulle asetetut tavoitteet.
2. Onnistuin saavuttamaan minulle asetetut tavoitteet.
3. Onnistuin saavuttamaan minulle asetetut tavoitteet vain osittain.
4. Onnistuin saavuttamaan minulle asetettuja tavoitteita hyvin vähän tai en ollenkaan.

**Kommentit:**

a-b) Mikä auttoi minua onnistumaan?

c-d) Mikä esti minua onnistumasta (epäselvät tavoitteet, ei asetettuja tavoitteita, huonot työjärjestelyt, jatkuvat osapuutteet, terveysongelmat, oma elämäntilanne, motivaation puute…)?

--------------------------------------------------------------

**2. Strategiset teemat (***Valitse merkittävimmät strategiasta tulevat teemat ja tee niistä väittämiä tai avoimia kysymyksiä. Nämä ovat esimerkkejä)*

**2a. Laatu ja toimitusvarmuus**

1. Teen työni aina laadukkaasti ja sovitussa ajassa. Minulle ei satu virheitä oikeastaan koskaan.
2. Teen työni aina laadukkaasti, mutta aikaa se vie enemmän kuin pitäisi. Minulle ei satu virheitä oikeastaan koskaan.
3. Teen työni useimmiten laadukkaasti ja sovitussa aikataulussa. Minulle sattuu joskus virheitä.
4. Työni tulos on vaihtelevaa ja minulle sattuu silloin tällöin virheitä.

**Kommentit:** Mikä auttaa sinua tekemään asiat sovitusti ja virheettömästi? Mikä estää virheettömän toiminnan (epäselvät ohjeet, huono työnopastus, virheelliset osat, kiire, huono valaistus, oma väsymys…)?

**2b. Yhteistyö**

1. Yhteistyö on ollut sujuvaa ja koen, että minun on helppo tehdä yhteistyötä kaikkien kanssa.
2. Yhteistyö on ollut pääosin sujuvaa ja koen, että minun on helppo tehdä yhteistyötä kaikkien kanssa.
3. Yhteistyö on ollut joidenkin henkilöiden kanssa hieman hankalaa.
4. Yhteistyö on ollut vaikeaa, koska monella on puutteita yhteistyötaidoissa ja moni haluaa tehdä töitä ja kehittämistä yksin.

**Kommentit:** Miten parantaisit yhteistyötä yrityksessämme? Puuttuuko mahdollisuus esim. aikaa, tilaisuuksia tehdä yhteistyötä? Millaisten henkilöiden kanssa yhteistyö on helppoa? Millaisten henkilöiden kanssa yhteistyö on hankalaa?

**2c. Osallistuminen/osallistaminen**

1. Osallistun ja osallistutan työkavereitani usein ratkomaan yhteisiä ongelmia ja/tai ideoimaan uutta. Hallitsen useita osallistamismenetelmiä.
2. Osallistun ja osallistutan työkavereitani minulle mielenkiintoisten ongelmien ratkaisemiseksi tai ideoiden löytämiseksi. Hallitsen joitakin osallistamismenetelmiä.
3. Osallistun harvoin yhteisiin ongelmanratkaisu- tai ideointitilaisuuksiin. En hallitse osallistamismenetelmiä.
4. Työskentelen mieluiten itsenäisesti enkä koe tarvetta/hyötyä osallistua tai osallistuttaa muita ongelmien ratkaisemiseksi tai ideoiden löytämiseksi.

**Kommentit**: Mitä osallistamismenetelmiä hallitset? Haluatko oppia osallistamismenetelmiä?

**2d. Oman työn ja työympäristön jatkuva parantaminen**

1. Olen tehnyt useita keittämisehdotuksia ja niitä on hyödynnetty yrityksessämme. Olen saanut palautetta tekemistäni ehdotuksista.
2. Olen tehnyt joitakin kehittämisehdotuksia ja joitakin niistä on hyödynnetty yrityksessämme. Olen saanut palautteen tekemistäni ehdotuksista.
3. Olen tehnyt joitakin kehittämisehdotuksia mutta ne eivät ole johtaneet mihinkään enkä ole saanut niistä palautetta.
4. En ole tehnyt kehittämisehdotuksia. En koe tarvetta kehittää omaa työtäni tai työympäristöäni.

**Kommentit:** Mainitse muutama kehittämisehdotus/idea, jonka olet viimeisen vuoden aikana tehnyt. Miten ne näkyvät nyt arjessa? Miten toivoisit saavasi palautteen, jos sitä et ole saanut? Miksi koet, että työssäsi ei ole kehittämistarvetta?

**3. Työn kuormitus ja jaksaminen**

1. Työn kuormitus on sopiva. Ehdin palautua työstäni hyvin vapaa-ajalla ja minulla riittää voimavaroja perheelle, ystäville ja harrastuksille.
2. Työn kuormitus on pääosin sopiva. Ehdin pääsääntöisesti palautumaan ja minulla riittää voimavaroja perheelle, ystäville ja harrastuksille.
3. Työni on jonkin verran liian kuormittavaa. Minulla on jonkin vaikeuksia palautua ja voimavarat perheelle, ystäville ja harrastuksille ovat vähentyneet merkittäväsi viimeisen vuoden aikana.
4. Työni on liian kuormittavaa. Minulla ei ole voimavaroja perheelle, ystäville tai harrastuksille enkä ehdi palautua edes loman aikana.

**Kommentit:** Mikä tuo sinulle voimavaroja? Mikä aiheuttaa voimavarojen vähentymisen (kiire, liian suuri työmäärä, liian haasteellinen työ, liian yksitoikkoinen työ, arvotuksen puute, tuen puute, epäselvät tavoitteet,…)?

**4. Osaaminen**

1. Osaamiseni ylittää nykyisen tehtävän vaatimukset. Olen halukas hyödyntämään osaamistani uusissa tehtävissä ja/tai oppimaan uutta, jotta monitaitoisuuteni kasvaa ja voin ottaa vastaan uusia tehtäviä.
2. Osaamiseni on riittävää nykyisen tehtävän hoitamiseksi. Olen halukas oppimiaan jotain uutta kehittyäkseni nykyisessä työssä tai uudessa työssä.
3. Osaamisessani on puutteita nykyisessä tehtävässä menestyäkseni. Olen halukas hankkimaan tarvittavan osaamisen.
4. Osaamisessani on puutteita nykyisessä tehtävässä menestyäkseni. Minulle ei ole aikaa, halua tai en osaa oikein hahmottaa mitä minun pitäisi osata.

**Kommentit:** Mitä on hyödyntämätön osaaminen ja missä sitä voitaisiin hyödyntää? Millaista osaamista tarvitset lisää? Miten ajattelit, että osaaminen hankintaan (itseopiskellen, työparityöskentelyllä, työnopastuksella, koulutuksella, uudella tutkinnolla…)?

**PALAUTE ESIMIEHELLE**

1. Yhteistyö esimieheni kanssa onnistuu hyvin; häntä on helppo lähestyä ja häneltä saa tarvittaessa tukea. Hän on aina tavoitettavissa.
2. Yhteistyö esimieheni kanssa onnistuu melko hyvin; häntä on melko helppo lähestyä ja häneltä saa useimmiten tarvittaessa tukea. Hän on useimmiten tavoitettavissa.
3. Yhteistyö esimieheni kanssa ei suju kovin hyvin; häntä ei ole kovin helppo lähestyä, häneltä saa tukea satunnaisesti. Hän on useimmiten tavoitettavissa.
4. Yhteistyö esimieheni kanssa ei suju; häntä on vaikea lähestyä, häneltä ei saa tukea. Hän on harvoin tavoitettavissa.

**Kommentit:** Anna kiitosta, kun siihen on aihetta! Mitä odotat esimieheltä? Miten esimies voisi parantaa toimintaansa?

**MUU KESKUSTELU**

Mitä vielä haluaisit tuoda esille? Näitä ei tarvitse kirjata.

**YHTEENVETO JA SOVITUT ASIAT**

Kirjaa tähän yhdessä sovitut asiat, toimenpiteet ja aikataulut. Pohdi, mitä strategista teemaa toimenpide vahvistaa, varmistaa, kehittää.

**SOVITUT TOIMENPITEET (kohtien 1-3 pohjalta)**

|  |  |  |  |  |
| --- | --- | --- | --- | --- |
| Tavoite | Toimenpide | Strateginen teema | Aikataulu | Tsekkaus |
|  |  |  |  |  |
|  |  |  |  |  |
|  |  |  |  |  |

**TULEVAN KAUDEN TAVOITEET (strategiasta johdetut tavoitteet)**

|  |  |  |  |  |
| --- | --- | --- | --- | --- |
| Tavoite | Toimenpide | Strateginen teema | Aikataulu | Tsekkaus |
|  |  |  |  |  |
|  |  |  |  |  |
|  |  |  |  |  |

**OSAAMISEN KEHITTÄMISSUUNNITELMA (kohdan 4. Osaaminen pohjalta)**

|  |  |  |  |  |
| --- | --- | --- | --- | --- |
| Tavoite | Toimenpide | Strateginen teema | Aikataulu | Tsekkaus |
|  |  |  |  |  |
|  |  |  |  |  |
|  |  |  |  |  |

Allekirjoitukset

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Esimies Työntekijä

Arkistointi: HR

Kopiot: Esimies ja työntekijä